CELEX: 62021TN0598
Language: mt
Date: 2021-09-20 00:00:00
Title: Kawża T-598/21: Rikors ippreżentat fl-20 ta’ Settembru 2021 – Euranimi vs Il-Kummissjoni

8.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 452/45
            
         
      Rikors ippreżentat fl-20 ta’ Settembru 2021 – Euranimi vs Il-Kummissjoni
      (Kawża T-598/21)
      (2021/C 452/57)
      Lingwa tal-kawża: l-Ingliż
      
         Partijiet
      
      
         Rikorrent: European Association of Non-Integrated Metal Importers & distributors (Euranimi) (Brussell, il-Belġju) (rappreżentanti: M. Campa, D. Rovetta, P. Gjørtler u V. Villante, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2021/1029 tal-24 ta’ Ġunju 2021 li jemenda r-Regolament ta’ Implimentazzjoni tal-Kummissjoni (UE) 2019/159 biex jestendi l-miżura ta’ salvagwardja fuq l-importazzjonijiet ta’ ċerti prodotti tal-azzar (ĠU 2021, L 225I, p. 1);
               
            
                  —
               
               
                  tordna lill-Kummissjoni Ewropea tbati l-ispejjeż tar-rikorrenti relatati mal-kawża preżenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażta fuq il-ksur min-naħa tal-Kummissjoni tal-Artikolu 19 tar-Regolament (UE) 2015/478 tal-Parlament Ewropew u tal-Kunsill tal-11 ta’ Marzu 2015 dwar ir-regoli komuni għall-importazzjonijiet (1) billi wettqet żball manifest ta’ evalwazzjoni fid-determinazzjoni ta’ dannu serju jew il-possibbiltà ta’ dannu serju.
               
            
                  2.
               
               
                  It-tieni motiv ibbażat fuq il-fatt li l-evalwazzjonijiet tal-Kummissjoni tad-data dwar is-suq rilevanti u tal-ipoteżi kontrofattwali relatata ma’ tmiem il-miżuri ta’ salvagwardja huma żbaljati. Fid-dawl tas-sitwazzjoni eċċezzjoni mondjali, il-Kummissjoni kisret ukoll id-dmir tagħha li tieħu inkunsiderazzjoni s-sitwazzjoni tas-sena 2021 wara l-perijodu ta’ investigazzjoni (PI).
               
            
         (1)  ĠU 2015, L 83, p. 16.